Fogyasztói elállási és felmondási tájékoztató
Nitro Campus – online tananyaggyűjtő és -ajánló portál
1. Szolgáltató
NITROWISE LABS Zrt.
Székhely: 1117 Budapest, Gábor D. u. 4., Infopark C. ép.
E-mail: info@nitrowise.com
Portál: https://campus.nitrowise.com/
2. A 14 napos indokolás nélküli elállási és felmondási jog
Ha Ön fogyasztóként regisztrál a Nitro Campusra, a szerződés megkötésétől (a regisztrációval létrejövő szerződés napjától) számított 14 napon belül indokolás nélkül elállhat a szerződéstől. Ha a digitális szolgáltatás nyújtása az Ön kifejezett kérésére ezen időtartamon belül már megkezdődött, a jogszabályban meghatározott feltételek szerint 14 napon belül indokolás nélkül felmondhatja a szerződést.
A 14 napos határidő a szerződéskötés napjától számítandó. A jog gyakorlásához elegendő, ha nyilatkozatát a határidő lejárta előtt elküldi. A regisztrációt követő azonnali hozzáférés önmagában nem jelenti a 14 napos jog elvesztését.
3. A nyilatkozat megtétele
Elállási vagy felmondási szándékát egyértelmű nyilatkozattal közölheti a NITROWISE LABS Zrt.-vel az info@nitrowise.com e-mail-címen vagy a fenti postacímen vagy online. Felhasználhatja a külön mellékelt elállási/felmondási nyilatkozatmintát, de annak használata nem kötelező.
A Portálon biztosított „elállás a szerződéstől” online funkcióval is benyújthatja nyilatkozatát. Az online nyilatkozat benyújtását a Szolgáltató tartós adathordozón, indokolatlan késedelem nélkül visszaigazolja.
4. Az elállás vagy felmondás következményei
Az elállás vagy felmondás következtében a regisztrációval létrejött szerződés megszűnik, és a regisztrált felhasználói fiókhoz való hozzáférés megszűnhet. Mivel a Nitro Campus szolgáltatása díjmentes, Önnek az elállás vagy felmondás miatt fizetési kötelezettsége nem keletkezik, és pénzbeli ellenérték visszatérítésére nincs szükség.
A személyes adatok további kezelésére, törlésére és az esetleges jogszabályi megőrzési kötelezettségekre az Adatkezelési tájékoztató és az alkalmazandó adatvédelmi szabályok irányadók. A külön adott toborzási hozzájárulás bármikor visszavonható; ez a jog az elállási/felmondási jogtól független.
5. A fiók megszüntetése 14 nap után
A 14 napos határidő elteltével is bármikor kezdeményezheti a határozatlan időre létrejött, díjmentes felhasználói jogviszony megszüntetését a Portál erre szolgáló funkciójával vagy az info@nitrowise.com címre küldött kérelemmel, az ÁSZF 10. pontja szerint.

